REPUBLIKA SRBIJA NARODNA SKUPŠTINA Odbor za pravosuđe, državnu upravu i lokalnu samoupravu

07 Broj: 011-3917/18

11. mart 2019. godine

B e o g r a d

NARODNA SKUPŠTINA

Odbor za pravosuđe, državnu upravu i lokalnu samoupravu, na 52. sednici održanoj 11. marta 2019. godine, razmotrio je **Predlog zakona o Centralnom registru stanovništva** (broj 011-3917/18 od 24. decembra 2018. godine), koji je podnela Vlada, u pojedinostima.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na **Predlog zakona o Centralnom registru stanovništva**.

Odbor je odlučio da predloži Narodnoj skupštini da **ODBIJE** sledeće amandmane:

-na član 1. koji je podnela narodni poslanik Ružica Nikolić;

-na član 2. koji je podnela narodni poslanik Nataša Jovanović;

-na član 3. koji je podnela narodni poslanik Vjerica Radeta;

-na član 4. koji je podnela narodni poslanik dr Sanda Rašković Ivić;

-na član 4. koji je podneo narodni poslanik Sreto Perić;

-na član 5. koji je podneo narodni poslanik Aleksandar Šešelj;

-na član 6. koji je podneo narodni poslanik Nikola Savić;

-na član 14. koji je podneo narodni poslanik Milorad Mirčić;

-na član 15. koji je podnela narodni poslanik Aleksandra Belačić;

-na član 21. koji je podnela narodni poslanik dr Sanda Rašković Ivić;

-na član 21. koji je podneo narodni poslanik Miljan Damjanović;

-na član 23. koji je podneo narodni poslanik Nemanja Šarović;

-na član 23. koji je podnela narodni poslanik dr Sanda Rašković Ivić.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

11. mart 2019. godine

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na 52. sednici održanoj 11. marta 2019. godine, razmotrio je Odluku Državnog veća tužilaca kojom je utvrđeno da su se ispunili uslovi da Avramu Antonijeviću, javnom tužiocu u Višem javnom tužilaštvu u Kraljevu, na osnovu člana 89. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11- dr.zakon, 101/11, 38/12–odluka US, 121/12, 101/13, 111/14–odluka US, 117/14, 106/15 i 63/16–odluka US), prestane funkcija javnog tužioca po sili zakona zbog navršenja radnog veka i utvrdio Predlog odluke o prestanku funkcije javnog tužioca u Višem javnom tužilaštvu u Kraljevu.

Za predstavnika Odbora na sednici Narodne skupštine određen je Petar Petrović, predsednik Odbora.

PREDSEDNIK ODBORA

Petar Petrović

P R E D L O G

Na osnovu člana 97. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14, 106/15 i 63/16-US) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2019. godine, donela je

O D L U K U

o prestanku funkcije javnog tužioca u Višem javnom tužilaštvu u Kraljevu

I

Avramu Antonijeviću, javnom tužiocu u Višem javnom tužilaštvu u Kraljevu, prestaje funkcija dana 6. oktobra 2019. godine, zbog navršenja radnog veka.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2019. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

**O b r a z l o ž e nj e**

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14 106/15 i 63/16-US), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen. Članom 89. utvrđeno je da funkcija javnog tužioca prestaje po sili zakona kad navrši 65 godina.

Državno veće tužilaca je, u skladu sa članom 91. Zakona o javnom tužilaštvu, Odlukom A broj 67/19, od 26. februara 2019. godine, koju je dostavilo Narodnoj skupštini (primljena pod brojem 118-328/19, 27. februara 2019. godine), utvrdilo da su se ispunili uslovi da Avramu Antonijeviću, javnom tužiocu u Višem javnom tužilaštvu u Kraljevu, prestane funkcija po sili zakona 6. oktobra 2019. godine, jer će navršiti 65 godina života.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu je, na 52. sednici održanoj 11. marta 2019. godine, konstatovao da će Avram Antonijević navršiti radni vek 6. oktobra 2019. godine i utvrdio Predlog odluke o prestanku funkcije Avramu Antonijeviću, javnom tužiocu u Višem javnom tužilaštvu u Kraljevu, 6. oktobra 2019. godine, zbog navršenja radnog veka.